gaya ng maaantay, ang maningning na si paulita ay hindi na mangyayaring umibig sa isang binatang lubhang maling mali sa pagkaunawa sa kalipunan at sinisisi ng lahat. si paulita ay nagsimula na ng pagkukuro kuro. si juanito ay matalas, maliksi, masaya, malikot, anak ng isang mayamang mangangalakal sa maynila, at may dugong kastila pa, at kung paniniwalaan si . timoteo, ay tunay na tunay na dugong kastila; samantalang si isagani ay indiong taga lalawigan na nangangarap sa kaniyang mga kagubatan na puno ng linta, ang kaanak ay malabo, may isang amaing klerigo na marahil ay kalaban ng pagmamagara at ng mga sayawan, na kaniyang kinalulugdan. isang maganda ngang umaga ay napaghulohulo niya na malaking kahangalan ang nagawa niyang napili pa si isagani kay sa kaniyang kaagaw at mula na noon ay napuna ang pagdaragdag ng kakubaan ni pelaez.